கேள்வி: அல்ஃபாத்திஹா (குர்ஆன்) - சுருக்கம் பற்றி விளக்கவும்.
பதில்: சூரா அல்-ஃபாத்திஹா ஹதீஸ்களில் இசுலாத்தில் கடவுள் அவருடைய அடியாருக்கும் (ஓதும் நபர்) இடையே இரண்டு பகுதிகளாகப் பிரிக்கப்பட்டுள்ளது, முதல் மூன்று வசனங்கள் இறைவனின் பாதி மற்றும் கடைசி மூன்று வேலைக்காரனுடையது. ''பிஸ்மில்லாஹிர் ரஹ்மானிர் ரஹீம்'' ''சூராவின்'' முதல் வசனமா அல்லது ஒரு வசனத்தின் முதல் இடத்தில் வருமா என்பதில் கருத்து வேறுபாடுகளுள்ளது. அத்தியாயம் ''அல்ஹம்துலில்லாஹ்'' என்ற சொற்றொடருடன் இறைவனைப் புகழ்ந்து தொடங்குகிறது, எல்லா உலகங்களும் இறைவனாகிய அல்லாஹ்வுக்கே உரியது (வசனம் 1/2), அவன் அளவற்ற அருளாளன் மேன்மேலும் கருணை காட்டுபவன் (வசனம் 2/3), அவன் தீர்ப்பு நாளில் எஜமான். (வசனம் 3/4). சூரா அல்-ஃபாத்திஹா அல்லாவை 'ரப்' என்று புகழ்வதன் மூலம் தொடங்கியது ( 'ரப்' என்ற அறபுச் சொல்லானது, "இறைவன்" என்ற தமிழ் சொல் போன்றது, அதேபோல் ஆங்கிலச் சொல் "லார்ட்" போன்றது) "(இவையன்றி) நீங்கள் அவனிடம் கேட்ட யாவற்றிலிருந்தும் அவன் உங்களுக்குக் கொடுத்தான்; அல்லாஹ்வின் அருட்கொடைகளை நீங்கள் கணிப்பீர்களாயின் அவற்றை நீங்கள் எண்ணி முடியாது! நிச்சயமாக மனிதன் மிக்க அநியாயக்காரனாகவும், மிக்க நன்றி கெட்டவனாகவும் இருக்கின்றான்." (திருக்குர்ஆன் 14:34) அடியாரின் உள்ளடக்கம் இறுதி மூன்று வசனங்கள் கொண்டுள்ளது, இறைவா! நாங்கள் உன்னையே வணங்குகிறோம்; உன்னிடமே உதவியும் கேட்கிறோம் (வசனம் 4/5), நீ எங்களை நேரான வழியில் நடத்துவாயாக (சிரத் அல்-முஸ்தகிம்), உன் கோபத்திற்கு ஆளானவர்கள், வழிதவறியவர்கள், ஆகியோரின் வழியில் அல்லாமல் நீ அருள் புரிந்தவர்களின் வழியில் நீ எங்களை நடத்துவாயாக (வசனங்கள் 5-6/6-7). பெரும்பாலான முஸ்லிம் உரையாசிரியர்கள் இந்த வசனங்களை மிகவும் பொதுவான அர்த்தத்தில் விளக்கியுள்ளனர், எந்தவொரு குறிப்பிட்ட மக்களையும் குறிப்பிடவில்லை என நம்புகின்றனர். இருப்பினும், சில முஸ்லீம் உரையாசிரியர்கள் யூதர் மற்றும் கிறிஸ்தவர் முறையே இறைவனின் கோபத்தைத் தூண்டுபவர்களாகவும், வழிதவறிச்சென்றவர்களாகவும் இருப்பதைப் பற்றி அத்தியாயம் கூறுவதாக நம்புகின்றனர்.
கேள்வி: அல்ஃபாத்திஹா (குர்ஆன்) - பின்னணி குறித்து விரிவாக சொல்லுங்கள்.
பதில்: தோற்றம் பற்றி பொதுவாக ஏற்றுக்கொள்ளப்பட்ட பார்வை இப்னு அப்பாசின் பார்வையாகும், மற்றவற்றுடன், அல்-ஃபாத்திஹா மக்காவில் தோன்றிய சூரா என்று சிலரும், இது ஒரு மதீனாவில் தோன்றிய சூரா என்று சிலரும் நம்புகின்றனர், அல்லது மக்கா மற்றும் மதீனா இரண்டிலும் வெளிப்படுத்தப்பட்டிருக்கலாம். அல்-ஃபாத்திஹா முகம்மது நபி வெளிப்படுத்தப்பட்ட முதல் முழுமையான சூரா என்று பெரும்பாலான விவரிப்பாளர்கள் பதிவு செய்துள்ளனர்.
கேள்வி: அல்ஃபாத்திஹா (குர்ஆன்) - சிறப்புகள் பற்றி விளக்கவும்.
பதில்: இந்த சூறாவைக் கொண்டுதான் அல்லாஹ் அல்குர்ஆனை ஆரம்பிக்கிறான். திருக்குர்ஆன் 114 அத்தியாயங்களில் சூரத்துல் பாத்திஹா அத்தியாயம் தனிச்சிறப்புகள் பல விளங்குகிறது.இந்த அத்தியாயம் குர்ஆனின் ஒரு அத்தியாமாக இருந்தாலும் இந்த அத்தியாத்தின் சிறப்பைப்பற்றி குர்ஆனின் ஒரு வசனமே எடுத்துரைக்கிறது. இது வேறு எந்த அத்தியாயத்திற்கும் இல்லாத தனிப் பெரும் சிறப்பாகும். *அந்த வசனம்*وَلَقَدْ آتَيْنَاكَ سَبْعاً مِّنَ الْمَثَانِي وَالْقُرْآنَ الْعَظِيمَ) الحجر87 நிச்சயமாக நாம் உமக்குத் திரும்பத் திரும்ப ஓதப்படும் ஏழு வசனங்களையும், மகத்தான குர்ஆனையும் வழங்கியுள்ளோம். குர்ஆன் 15:87. *இந்த அத்தியாயத்தின் சிறப்பு பற்றி ஏராளமான நபிமொழிகளும் உள்ளன. لاَ صَلاَةَ لِمَنْ لَمْ يَقْرَأْ بِفَاتِحَةِ الكِتَابِ ஃபாத்திஹா அத்தியாயத்தை ஓதாதவருக்கு தொழுகை இல்லை என்று நபி (ஸல்) அவர்கள் கூறினார்கள். (அறிவிப்பவர்: உபாதா இப்னு ஸாமித் (ரலி), நூல்கள்: புகாரி 756, முஸ்லிம் 651, அபூதாவூது 821, நஸயி 896)